Here is a page extracted from Wikipedia that may contain CSS, HTML, and a lot of unformatted text.

Title: Griébal
Content: Iste articlo trata sobre Griébal que ye un lugar d'o municipio de L'Aínsa-Sobrarbe. Ta lo municipio historico, se veiga Cherbe y Griébal.

Griébal ye un lugar aragonés d'o municipio de l'Aínsa-Sobrarbe, en a provincia de Uesca y comarca de Sobrarbe.

A suya población ye de 1 habitant (2018).

Toponimia 
O toponimo Griébal ye relacionato con l'Ilex aquifolium u cardonera, pero o pareixito de nombre con o Santo Gredal ha dau motivo a que entre en a suya leyenda: seguntes una leyenda local o gredal se custodiaba n'una casa d'o lugar, Casa Custodio, que tiene uns simbols antigos. Dimpués o gredal lo se levoron ta la seu de Valencia. Agustín Ubieto Arteta documenta a variant medieval d'o toponimo Griavalo.

Historia 
Seguntes Agustín Ubieto Arteta, a primera cita d'o lugar ye en o sieglo XI, recullita en a obra d'Ángel J. Martín Duque Colección diplomática de San Victorián y Santa María de Obarra (1000-1219) (tesi dotoral, Facultat de Filosofía y Letras, Universidat de Zaragoza, 1956), y documenta as variants Griavalo y Griaualo.

Referencias 

Lugars de l'Aínsa-Sobrarbe